Document ID: 31999R1283

KOMISSION ASETUS (EY) N:o 1283/1999,
annettu 18 päivänä kesäkuuta 1999,
kuitupellavan ja hampun tukea koskevista yksityiskohtaisista säännöistä annetun komission asetuksen (ETY) N:o 1164/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94(2), ja erityisesti sen 4 artiklan 5 kohdan,
sekä katsoo, että
(1) komission asetuksen (ETY) N:o 1164/89(3), sellaisena kuin se on viimeksi muutettuna asetuksella (EY) N:o 1280/1999(4), liitteessä B luetellaan tukikelpoiset hamppulajikkeet; tuotantovaiheessa tehtyjen viimeisimpien analyysien perusteella havaittiin, että Fédora 19 -nimisestä lajikkeesta ei saada järjestelmällisesti sellaista hamppua, jonka tetrahydrokannabinolipitoisuus olisi neuvoston asetuksen (ETY) N:o 619/71(5), sellaisena kuin se on viimeksi muutettuna asetuksella (EY) N:o 1420/98(6), 3 artiklan 1 kohdan kolmannessa alakohdassa tarkoitetun prosenttiluvun mukainen; kyseisen prosenttimäärän ylitys on suhteellisen vähäinen, mutta sen perusteella ei olisi syytä kannustaa Fédora 19 -lajikkeen viljelyä, joka joka tapauksessa ei ole markkinointivuodesta 2001/2002 voimaan tulevan uuden sallitun prosenttimäärän mukainen, ja
(2) tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan lajike "Fédora 19" asetuksen (ETY) N:o 1164/89 liitteestä B.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 2001/2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä kesäkuuta 1999.

Labels: 17
19